### Beslutning

Janni Bech, Paula Nielsen, Bent Mathiesen, Kaspar Frederiksen og Julie Sørensen kunne tiltræde indstillingen med følgende bemærkninger:

* Det anbefales, at der ved salg fra et mobilt udsalgssted skal være et opslag med virksomhedens cvr-nr. samt indehaverens navn og adresse på et sted, der er iøjnefaldende for kunderne.
* Det anbefales, at rådmanden for Teknik og Miljø bemyndiges til at fastsættesærlige retningslinjer for mobilt gadesalg i forbindelse med [adresse] eller andre større events .

Ester Vestergaard kunne tiltræde indstillingen med ovenstående bemærkninger og med bemærkning om, at dækningsafgiften bør ophæves for dem, der ikke har mobilt gadesalg.

 Yrsa Sørensen var forhindret i at deltage i udvalgets behandling af sagen.

### Resumé

I takt med de senere års øgede efterspørgsel på ”street food” er der i 2014-2017 gennemført en forsøgsordning for mobilt gadesalg på offentligt vejareal.

 Der er foretaget en evaluering af ordningen i sensommeren 2017. Forsøgsordningen har overordnet set fungeret godt med relativt få problemer og klager.

 Det anbefales, at ordningen, med mindre ændringer i regler og vilkår, gøres permanent.

### Indstilling

Det indstilles:
 At 1)    ordningen for mobilt gadesalg gøres permanent

 At 2)    de nuværende retningslinjer for mobilt gadesalg godkendes og suppleres med en formulering om, at en tilladelse er betinget af at andre relevante myndigheders godkendelse

 At 3)    taksten for mindre salgsvogne under 2,5 m2 justeres til 500 kr. pr. måned (2017 priser)

 At 4)    taksten for større salgsvogne fastsættes med udgangspunkt i m2 prisen for udeservering i zone 1 ganget med en faktor 1,5 (2017 priser). Taksten gælder større salgsvogne, hvad enten der sælges i eller uden for zone 1.

 Taksten prisfremskrives i overensstemmelse med KL’s retningslinjer.

### Sagens forløb

11-01-2018 Borgmesterens Afdeling påtegning
Fremsendes til Magistraten. Borgmesterens Afdeling har ingen bemærkninger til indstillingen.
 15-01-2018 Magistraten
Fremsendes til [adresse] med bemærkning, at Magistraten i mødet den 15. januar 2018 anbefaler, at byrådet tiltræder Magistratsafdelingen for Teknik og Miljøs indstilling af 19. december 2017.
 24-01-2018 [adresse]
Fremsendes til Teknisk Udvalg til behandling i henhold til beslutning i byrådets møde den 24. januar 2018.
 21-02-2018 Teknisk Udvalg
Janni Bech, Paula Nielsen, Bent Mathiesen, Kaspar Frederiksen og Julie Sørensen kunne tiltræde indstillingen med følgende bemærkninger:

* Det anbefales, at der ved salg fra et mobilt udsalgssted skal være et opslag med virksomhedens cvr-nr. samt indehaverens navn og adresse på et sted, der er iøjnefaldende for kunderne.
* Det anbefales, at rådmanden for Teknik og Miljø bemyndiges til at fastsættesærlige retningslinjer for mobilt gadesalg i forbindelse med [adresse] eller andre større events .

Ester Vestergaard kunne tiltræde indstillingen med ovenstående bemærkninger og med bemærkning om, at dækningsafgiften bør ophæves for dem, der ikke har mobilt gadesalg.

 Yrsa Sørensen var forhindret i at deltage i udvalgets behandling af sagen.